CELEX: 32021D0393
Language: lt
Date: 1614556800000
Title: Tarybos sprendimas (ES) 2021/393 2021 m. kovo 1 d. dėl pozicijos, kurios Europos Sąjungos vardu turi būti laikomasi Europos ekonominės erdvės susitarimu įsteigtame EEE jungtiniame komitete, dėl to susitarimo 10 protokolo dėl tikrinimų ir formalumų, susijusių su prekių gabenimu, supaprastinimo IIa skyriaus ir I bei II priedų dalinių pakeitimų

2021 3 5   
               
               
                  LT
               
               
                  Europos Sąjungos oficialusis leidinys
               
               
                  L 77/27
               
            
         TARYBOS SPRENDIMAS (ES) 2021/393
         2021 m. kovo 1 d.
         dėl pozicijos, kurios Europos Sąjungos vardu turi būti laikomasi Europos ekonominės erdvės susitarimu įsteigtame EEE jungtiniame komitete, dėl to susitarimo 10 protokolo dėl tikrinimų ir formalumų, susijusių su prekių gabenimu, supaprastinimo IIa skyriaus ir I bei II priedų dalinių pakeitimų
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     Europos ekonominės erdvės susitarimo (1) (toliau – EEE susitarimas) 10 protokolas dėl tikrinimų ir formalumų, susijusių su prekių gabenimu, supaprastinimo ir dėl muitinės įgyvendinamų saugumo priemonių (toliau – Protokolas) buvo iš dalies pakeistas EEE jungtinio komiteto sprendimu Nr. 76/2009 (2) ir įsigaliojo 2009 m. liepos 1 d.;
                  
               
                     (2)
                  
                  
                     pagal EEE susitarimo 98 straipsnį EEE susitarimu įsteigtas Jungtinis komitetas (toliau – EEE jungtinis komitetas) gali priimti sprendimą, kuriuo iš dalies keičiamas Protokolo IIa skyrius ir priedai, per kitą savo posėdį arba taikant pasikeitimo laiškais procedūrą;
                  
               
                     (3)
                  
                  
                     pagal Protokolo 9h straipsnio 3 dalį būtina iš dalies pakeisti Protokolo IIa skyrių ir I bei II priedus, kad būtų atsižvelgta į Sąjungos teisės aktų, susijusių su klausimais, kuriems taikomas tas skyrius ir tie priedai, raidą. Be to, jeigu neįmanoma priimti sprendimo, kurį būtų galima pradėti taikyti tuo pačiu metu Protokolo daliniais pakeitimais ir Sąjungos teisės aktų daliniais pakeitimais, Susitariančiosioms Šalims tvirtinti pateiktame sprendimo projekte numatyti pakeitimai turi būti taikomi laikinai, jei įmanoma, nuo 2021 m. kovo 15 d., tinkamai atsižvelgiant į Susitariančiųjų Šalių vidaus procedūras. Ta pasirinkta data sutampa su „Importo kontrolės sistemos 2“, prie kurios Norvegija sutiko prisijungti, pirmosios versijos įdiegimo data;
                  
               
                     (4)
                  
                  
                     tikslinga nustatyti poziciją, kurios Sąjungos vardu turi būti laikomasi EEE jungtiniame komitete, dėl Protokolo IIa skyriaus ir I bei II priedų dalinių pakeitimų, nes tie daliniai pakeitimai Sąjungai bus privalomi;
                  
               
                     (5)
                  
                  
                     todėl Sąjungos pozicija EEE jungtiniame komitete turėtų būti grindžiama sprendimo projektu,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Sąjungos vardu turi būti laikomasi kitame Europos ekonominės erdvės susitarimu įsteigto Jungtinio komiteto posėdyje arba taikant pasikeitimo laiškais procedūrą, dėl to susitarimo 10 protokolo IIa skyriaus ir I bei II priedų dalinių pakeitimų grindžiama EEE jungtinio komiteto sprendimo projektu (3).
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2021 m. kovo 1 d.
            
               
                  Tarybos vardu
               
               
                  Pirmininkė
               
               A. P. ZACARIAS
            
         
         
            (1)  OL L 1, 1994 1 3, p. 3.
         
            (2)  2009 m. birželio 30 d. EEE jungtinio komiteto sprendimas Nr. 76/2009, iš dalies keičiantis EEE susitarimo protokolą Nr. 10 dėl tikrinimų ir formalumų gabenant prekes supaprastinimo ir protokolą Nr. 37, kuriame pateiktas 101 straipsnyje nurodytas sąrašas (OL L 232, 2009 9 3, p. 40).
         
            (3)  Žr. dokumentą ST 5661/21 (http://register.consilium.europa.eu).